section_heading: Nastupi
paragraph_text: Svojim nastupima na mnogobrojnim koncertima i smotrama društvo je pronijelo ime Darde i Baranje širom Hrvatske, bivše Jugoslavije i Europe (Austrija, Belgija, Bugarska, Grčka, Mađarska, Njemačka, Poljska...), o čemu svjedoče brojna društvena i stručna priznanja i osvojene nagrade. Na 13. Europskoj smotri srpskog folklora dijaspore u Istočnom Sarajevu održanom 10. – 11. svibnja 2008. društvo je osvojilo prvo mjesto i zlatnu plaketu.